โรคกลากที่หนังศรีษะ สามารถรักษาด้วย กรดซาลิซิลิค เหมือนเกลื้อนได้ไหม๊ครับ
สวัสดีค่ะโดยทั่วไปแล้วกรดซาลิกไซลิกหรือ salicylic acid ไม่ได้เป็นยาที่ใช้สำหรับกรักษาเชื้อราที่หนังศีรษะค่ะ แต่เป็นยาที่ทำให้ผิวหนังลอกค่ะ เช่น ใช้รักษาหูด ตาปลา สิว สะเก็ดเงิน เซปเดิร์ม เป็นต้นหากเป็นเชื้อราหรือโรคกลากที่หนังศีรษะโดยทั่วไปแนะนำให้ไปพบแพทย์ค่ะ การรักษาเชื้อราที่หนังศีรษะสามารถรักษาโดยการรับประทานยาต้านเชื้อราค่ะ ตัวยาที่แพทย์มักใช้ ได้แก่ กริซีโอฟูลวิน (Griseofulvin) ระยะเวลาที่แนะนำให้รับประทานคือ 8-12 สัปดาห์ และเทอร์บินาฟีน (Terbinafine) รับประทานเป็นเวลา 4 สัปดาห์ ยาต้านเชื้อราที่หนังศีรษะอาจใช้ควบคู่ไปกับครีมหรือแชมพูต้านเชื้อรา เช่น แชมพูคีโตโคนาโซล (Ketoconazole Shampoo)แชมพูซีลีเนียม (Selenium Shampoo) หรือครีมเทอร์บินาฟีน (Terbinafine Cream)โดยควรใช้สัปดาห์ละ 2 ครั้ง เป็นเวลาติดต่อกัน 2 สัปดาห์ค่ะ